# MICIMACKÓ ÓVODA FELÚJÍTÁSÁNAK

ÉPÍTÉSZETI KIVITELEZÉSI TERVDOKUMENTÁCIÓJA

Építtető: Penészlek Község Önkormányzata

4267 Penészlek, Szabadság tér 5.sz.

Építés helye: 4267 Penészlek, Vasvári Pál utca 47. sz. hrsz.: 798

Tervező: Haklik Mérnöki Iroda Kft.

4800 Vásárosnamény, Táncsics M. út 16.sz.

Felelős tervező: Molnár Valentyina

4800 Vásárosnamény, Erkel F. út 12. sz.

TN: É-2-15-0223

Vásárosnamény, 2017. június

**Tartalomjegyzék**

Műszaki leírások

- Építészeti műszaki leírás

- Tervezői nyilatkozat

- Biztonság és egészségvédelmi terv

Tervlapok

- Kt-00 Helyszínrajz

- Kt-01 Földszinti alaprajz

- Kt-02 A-A metszet

- Kt-03 B-B metszet

- Kt-04 Dél-Keleti homlokzat

- Kt-05 Észak-Nyugati homlokzat

- Kt-06 Észak-Keleti homlokzat

- Kt-07 Dél-Nyugati homlokzat

- Kt-08 Burkolatkiosztási terv

- Kt-09 Tetőalaprajz

- Kt-10-24 Asztalos konszignáció

Igazolások

- aláírólap

TERVEZŐI NYILATKOZAT

„ Az épített környezet alakítása és védelme” című LXXVIII. (1997.VII.15.) sz. törvényre, a 191/2009. (IX.15.) Korm. rendelet 9. §. (5) bekezdés előírásaira való hivatkozással kijelentem:

ALAPADATOK:

1., Felelős építész tervező neve: Molnár Valentyina

Címe: 4800 Vásárosnamény, Erkel F. út 12.

Jogosultsági száma: É/2-15-0223

A kiviteli tervdokumentáció részeként, az építészeti tervdokumentáció részét készítettem el.

2., Tervezett építési tevékenység helye: 4267 Penészlek, Vasvári Pál utca 47. sz. hrsz.: 798,

Az ingatlan műemléki és helyi védettség alatt nem áll.

3., Tervezett létesítmény: *Óvoda.*

4., A vízmű tervezett munkáinak rövid ismertetése: Monolit beton sávalapos, hagyományos falazott szerkezetű, földszintes, vb. födémes, helyszínen ácsolt tetőszékű magastetős, nyeregtetős kialakítású, kerámia cserépfedéses épület.

Az udvaron 1 db új akadálymentes parkoló kerül kialakításra.

A felújítandó épület 172,27m2 hasznos alapterületű.

5., Az építési környezet: Az építési ingatlan terepadottsága jó, talajvízveszély nincs. Az ingatlan szomszédságában lakóházas beépítésű telkek és az iskola helyezkedik el. A telek megközelítése kiépített, nem tervezett változtatása.

6., 1-es pontban megnevezett tervező nyilatkozom, hogy az általam tervezett műszaki megoldások megfelelnek a vonatkozó jogszabályoknak, így különösen az Étv. 31. § (1), (2) és (4) bekezdésében meghatározott követelményeknek, az országos településrendezési és építési követelményeknek, valamint az eseti hatósági előírásoknak. A vonatkozó szabványoktól eltérő műszaki megoldás alkalmazása nem vált szükségessé.

7., Ezen kiviteli tervdokumentáció, az épületre vonatkozó tervdokumentációval összhangban van.

8. Ezen kiviteli tervdokumentációhoz tartozik – külön jogszabály szerinti - biztonsági és egészség-védelmi tervfejezet, amely biztonsági és egészségvédelmi koordinátor közreműködésével készült.

9., Az épület megvalósítása során csak minősített építési anyagokat és berendezéseket lehet alkalmazni, a tervdokumentációban ezt előírtam. Az épület megvalósításához azbesztet tartalmazó anyagot nem terveztem be.

10., Nyilatkozom továbbá, hogy az épület építési munkáinak *tervezéséhez szükséges*

*tervezési jogosultsággal rendelkezem.*

Az épületen kialakított megoldások az érvényben lévő munkavédelmi és egészségvédelmi előírások betartásával technológiailag megvalósíthatóak.

A tervezett épület megvalósításával a környezetre gyakorolt hatása, a megengedett környezetterhelési értékeket nem haladja meg a működés során.

Vásárosnamény, 2017. június

Molnár Valentyina

építész tervező

**MŰSZAKI LEÍRÁS**

***Megbízói program:***

Kiindulási adatok, szempontok:

Penészlek Község Önkormányzata 2016. szeptember 26.-án 201600072008 ügyiratszámon hatósági bizonyítványt kapott miszerint a tervezett beruházás nem építési engedély köteles tevékenység. Penészlek Község Önkormányzata a kiállított hatósági bizonyítvány alapján megbízást adott a kivitelezési tervdokumentáció elkészítésére az abban foglaltak figyelembevételével.

***Építész tervezési program:***

1. Helyszín:

A telek Penészlek belterületén található. A telken található az óvoda épülete és a hozzá tartozó játszóudvar is. A területen nagyrészt családi házak és a község iskolája található.

2. Az új óvoda jellege, karaktere:

A hosszúházas alaprajzi kialakítás védettséget, kert felé fordulást, az intimszféra megőrzését szolgálja. A vidékies jelleget az égetett agyag alapanyagú tetőhéjazat (cserép) képviselheti.

3. Funkciók, térkapcsolatok

A főbejáraton keresztül az közlekedő-gyermeköltözőbe érkezünk, innen közelíthető meg minden más helyiség. Az egyes helyiségeket a közlekedő köti össze egymással. Az épület bal oldalában helyezkednek el az iroda és melegítőkonyha valamint ezek kiszolgáló helyiségei (raktár, öltöző). Az épület jobb oldalában helyezkedik el a csoportszoba, gyermekmosdó, gyermeköltöző.

A telek adatai

- a telek területe: 2 224 m²

- max. beépítési százalék: 30 %

- minimális zöldfelület: 40 %

- építménymagasság: 7,5 m

***Épület adatai:***

Szintek száma: 1 db (földszint)

Helyiségek száma: 13 db

Hasznos alapterület: 172,27m2

***Helyiségek felsorolása:***

***Felújítás előtt:***

***Földszint:***

01 Raktár 2,72 m2 mettlachi

02 Melegítő konyha 8,96 m2 mettlachi

03 Öltöző 3,81 m2 mettlachi

04 Közlekedő 5,56 m2 kerámia

05 Kazánház 4,30 m2 simított beton

06 Iroda 5,22 m2 szalagparketta

07 Iroda 4,76 m2 kerámia

08 Csoportszoba 50,36 m2 szalagparketta

09 Csoportszoba 50,82 m2 szalagparketta

10 Gyermeköltöző 20,59 m2 kerámia

11 Gyermekmosdó 7,22 m2 kerámia

12 Gyermek WC 8,12 m2 kerámia

## **Összesen: 172,44 m2**

***Felújítás után:***

***Földszint:***

01 Raktár 2,72 m2 kerámia

02 Melegítő konyha 8,96 m2 kerámia

03 Öltöző 2,13 m2 kerámia i

04 Közlekedő 5,56 m2 kerámia

05 Kazánház 4,30 m2 simított beton

06 Iroda 5,22 m2 szalagparketta

07 Iroda 4,76 m2 kerámia

08 Csoportszoba 50,36 m2 szalagparketta

09 Csoportszoba 50,82 m2 szalagparketta

10 Gyermeköltöző 20,59 m2 kerámia

11 Gyermekmosdó 7,22 m2 kerámia

12 Gyermek WC 8,12 m2 kerámia

13 Felnőtt WC 1,51 m2 kerámia

## **Összesen: 172,27 m2**

*Szerkezeti műszaki leírás:*

***I. Helyszíni alapadatok:***

Az ingatlanra kerülő új rámpa és parkoló kitűzését az alaprajz és helyszínrajz alapján kell elvégezni. A magassági alappont szintezéssel meghatározandó az építési telken belül is, mely az építés során állandó szintezési alappontként szolgál. Szintezési alappont a meglévő óvoda épület padlószintje.

***II. Földmunka:***

A tervezett rámpa kitűzése előtt tereprendezést, majd humuszos termőréteg eltávolítását kell elvégezni. A leszedett termőréteget, valamint az alapárkokból kitermelt földet feltöltésként alkalmazni nem szabad. Az alapárok mélysége fixponttól +0,00m-től számított 163 cm minimum, mely egyben az alapozási sík is. Amennyiben az alapárkok ásása és betonozás között hosszabb idő telik el, úgy az alapozási sík alá kell ásni 10cm-rel. Az altalaj esetleges felázása esetén ezt a réteget betonozás előtt kell kitermelni. **Az alapozás a tervező engedélye nélkül nem kezdhető meg!!**

***III. Parkosítás:***

Nem készül.

***IV. Dúcolási munka:***

Nem készül.

# *V. Zsaluzási munka:*

A szükséges helyeken zsaluzatot kell készíteni. A munkavégzés során be kell tartani a zsaluzásra vonatkozó szabványokat.

# *VI. Állványozási munka:*

Az építés közben külső és belső állványokat kell készíteni. Az állványzatok csak a vonatkozó balesetvédelmi és érvényes szabványok alapján készülnek.

# *VII. Alapozás:*

Az alapozási munkák a metszeti és a alaprajzi tervdokumentáció szerint készülhetnek, figyelembe véve a feltárás során a talajviszonyokat és a rétegződést. **Az attól való eltérés csak a tervező írásos engedélyével történhet.**

# *VIII. Betonacél szerelés:*

A betonacélok mérete, minősége és kialakításának formája csak a terveknek megfelelő lehet.

***IX. Acélbetétek:***

Az acélbetétek mérete, anyagminősége és a szerkezeti kialakítása csak a tervek szerint készülhet. A tervektől való eltérés csak a tervező engedélyével történhet.

***X. Függőleges szerkezet:***

A függőleges monolit vasbeton szerkezetek mérete és a betonacél anyaga és kialakítása, valamint a beton minősége csak a terveknek megfelelő lehet. A beton és betonacél minőségét a vonatkozó szabványok szerint igazolni kell.

Fokozottan kell ügyelni a beton tömörítésére és megfelelő utókezelésére.

***XI. Téráthidaló szerkezet:***

Nem készül.

***XII. Aljzatbetonok:***

A rétegződések megfelelő vastagságban készülnek, betonminőségük min. C20.

***XIII. Előregyártott szerkezetek és födém:***

Nem készül

***XIV. Teherhordó falak:***

Meglévő kerámia falazat, új nem készül.

***XV. Válaszfalak:***

10 cm vastag gipszkarton válaszfal készül az öltözőben.

***XVI. Kémények:***

Az épületen belüli 2 db kémény visszabontásra kerül a födémig. Új nem készül.

***XVI. Járdák:***

A tükör kiemelését követően tömörített kavicságyat kell készíteni, amelyre 8 cm, 2,5%-os lejtésű díszburkolat járda készül. (metszetek szerint)

***XVII. Oldalfalvakolat:***

A tégla és beton felületekre megfelelő alapozást követően sima oldalfalvakolat készül Hvb-4 mc minőségű vakoló cementes mészhabarccsal.

***XVIII. Mennyezetvakolat:***

Nem készül.

***XIX. Homlokzatvakolat és homlokzatburkolat:***

Az épület homlokzatán külső kézi vakolat készül, amelynek felhordása előtt az alapfelületet elő kell kezelni. A külső homlokzaton a homlokzati terveknek megfelelő anyagokkal készül a színezés. Az épület a homlokzatokon jelölt helyen deszka borítást kap, melyet a megfelelő felületkezeléssel kell ellátni.

***XX. Fedélszerkezet:***

A rámpa lefedését üres, félnyereg fedélszerkezet biztosítja. A szarufák talpszelemenre támaszkodnak. Az előtető tetőszerkezete I. oszt fenyőgerendákból készül. Az előtető tetőszerkezete hagyományos ácskötésekkel készülő ácsszerkezet. A fa szerkezetek vasbeton vagy falazott szerkezethez rögzítése a kereskedelmi forgalomban kapható lakatos segédszerkezettel történik, ezekről külön rajzot a tervdokumentáció - mind segédszerkezetről - nem tartalmaz. A tetőszerkezet látszó elemei gyalult, csiszolt felülettel készülnek. A tetőszerkezet látszó elemeinél a fa anyagok sűrűsége: 6-7 évgyűrű/cm. Beépítés előtt gondoskodni kell a fa elemek gomba- és rovarkártevők, valamint tűz elleni védelméről. (pl. TETOL-FB és MIKOTOX).

***XXI. Tetőlécezés:***

Az ellenlécezés és porhó elleni fólia védelemmel (páraáteresztő fólia), 50/40 mm méretben. A beépítés előtt a lécek gomba- és rovarkártevők elleni védelemről is gondoskodni kell.

***XXII. Deszkázások:***

A deszkázások 2/15 cm méretű gyalult, csaphornyos hajópadlóból készülnek. A beépítés előtt a deszkák rovar- és gomba kártevők elleni védelméről gondoskodni kell.

***XXIII. Talajnedvesség elleni szigetelés:***

Az óvoda épületén utólagos falszigetelés készül injektálással. Az inhomogén falszerkezetre való tekintettel a talajnedvesség elleni utólagos vízszintes falszigetelést középnyomáson a falszerkezet kapilláris hálózatába juttatott, hirdofóbizáló hatású sziloxánbázisú injektáló folyadékkal javasoljuk elkészíteni, az alábbi lépésekben:

1. Injektáló furatok készítése egy sorban, 12-16 cm furattávolság alkalmazásával a falazat állapotának függvényében. Furatátmérő 20 mm. A furatokat úgy kell elkészíteni, hogy azok az aljzat felett induljanak, ferdén lefelé mutassanak és a falazat túlsó síkja előtt 8 cm-rel érjenek véget.
2. Injektáló furatok tisztítása, portalanítása sűrített levegővel.
3. Sziloxán mikroemulzió koncentrátum (pl. SCHOMBURG AQUAFIN IB-2, MC OXAL HSL, stb.) bejuttatása a furatokba. Anyagfelhasználás minimum 18-20 liter/m2, hígítási arány 1:9.
4. Furatok feltöltése speciális üregkitöltő habarccsal (pl. MC OXAL VP-IV,

SCHOMBURG ASOCRET BM).

***XXIV. Páratechnikai szigetelés:***

0,2 mm vastag poliészter páraáteresztő fólia poliakril felső réteggel páraáteresztő alátétfólia, 15 cm-es átfedéssel, öntapadó ragasztócsíkkal rögzítve.

***XXV. Hőszigetelések:***

Zárófödém: 20 cm kőzetgyapot hőszigetelés.

Homlokzat: 16 cm EPS polisztirolhab hőszigetelés.

Lábazat: 12 cm XPS polisztirolhab hőszigetelés.

***XXVI. Tetőfedések:***

A tetőszerkezet hódfarkú CREATON kerámia cseréppel kerül lefedésre a cserép fedésre vonatkozó előírások megtartásával. A kivitelezés során be kell építeni a műszaki előírások szerinti hófogó, szellőző és egyéb elemeket. A szellőzőcserép a héjazat és az alátétfólia közötti légrés kiszellőztetésére szolgál. A szellőző-cserepeket a gerinc alatti második sorban kell elhelyezni. Anyagszükséglete: 1 db/6m2. Az ereszen lévő szellőzési keresztmetszet minimum 200 cm2/m legyen és legalább 2,5 cm magasnak kell lennie. Az eresz fölött, kétsorban CREATON fém hófogót kell beépíteni.

***XXVII. Csatornák:***

Az eresz- és lefolyócsatornák horganyzott lemez elemekből készülnek. Méretük kiválasztása során figyelembe kell venni a tetőfelületeket és a csapadékvíz nyílt felszíni elvezetést. (javasolt ereszcsatorna méret a 33 cm-es, lefolyó csatorna méret a 33-as)

***XXVIII. Szegélyek és fallefedések:***

A szegélyek és a hajlatok horganyzott lemezből kerülnek kialakításra, egyedileg legyártva.

***XXIX. Párkányok és fallefedések:***

A párkányok horganyzott lemezből készülnek.

***XXX. Ajtók:***

A meglévő külső és belső ajtók elbontásra kerülnek. A belső ajtók fa típusúak, festett fa tokkal és falappal. A bejárati ajtók fokozott hőszigetelésű műanyagból készülnek dió színben. A nyílászárók üvegfelülete: kétrétegű, 4 mm-es ragasztott, hőszigetelő üveggel, közte 16 mm hézag kialakításával készül.

***XXXI. Ablakok:***

Az ablakok, fokozott hőszigetelésű műanyagból készülnek dió színben. A nyílászárók üvegfelülete: kétrétegű, 4 mm-es ragasztott, hőszigetelő üveggel, közte 16 mm hézag kialakításával készül

***XXXII. Korlátok, oszlopok:***

Fa oszlopok kerülnek elhelyezésre, dió színben.

***XXXIII. Lapburkolatok:***

A belső terekben a helyiség jellegének megfelelő lapburkolatok készülnek. A lapburkolatok a vizes helyiségekben csak csúszásmentes kialakításúak lehetnek. A helyiségekben a padlóburkolat anyagával megegyező 10 cm magas lábazat készül. A vizes helyiségekben 2,10 m magasságban körbe csempe falburkolat készül. A kerámia burkolatokat csak a helyiség jellegének megfelelő kerámia ragasztóval szabad leragasztani.

***XXXIV. Parketta burkolat:***

A csoportszobákban a meglévő szalagparketta burkolat elbontásra kerül helyette új szalagparketta kerül elhelyezésre.

***XXXV.******Belső festések:***

A helyiségekben megfelelő felületi előkészítést követően 2 rtg. diszperziós festés készül.

***XXXVI.******Fa felületek festése:***

A külső térben lévő fa szerkezetek 2x-i dió színű vastaglazúr felületi kezeléssel kell ellátni.

***XXXVII.******Kerítés:***

A meglévő vegyes kerítés elbontásra kerül helyette az utcafronton új korszerű fa deszka kerítés, a szomszédos telekhatárokon pedig fém kerítés épül. Részletesen a k-01 és k-02 rajzokon.

***Rétegrendi kimutatások:***

Tervlapok szerint.

# *Szabványok és előírások:*

# Építő és szerelőipari szerkezetek. Kőműves szerkezetek MSZ-04-803-1:1990

# Építő és szerelőipari szerkezetek. Vízszigetelő szerkezetek MSZ-04-803-8:1990

# Építő és szerelőipari szerkezetek. Vakolatok MSZ-04-803-9:1990

# Építő és szerelőipari szerkezetek. Tetőfedő szerkezetek MSZ-04-803-11:1990

# Építő és szerelőipari szerkezetek. Homlokzatburkolatok MSZ-04-803-12:1990

# Építő és szerelőipari szerkezetek. Lapburkolatok MSZ-04-803-13:1990

# Építő és szerelőipari szerkezetek. Padlóburkolatok MSZ-04-803-14:1990

# Építő és szerelőipari szerkezetek. Épületbádogos szerkezetek MSZ-04-803-16:1990

# Építő és szerelőipari szerkezetek. Épületasztalos szerkezetek MSZ-04-803-17:1990

# Építő és szerelőipari szerkezetek. Épületlakatos szerkezetek MSZ-04-803-18:1990

# Építő és szerelőipari szerkezetek. Üvegszerkezetek MSZ-04-803-19:1990

# Építő és szerelőipari szerkezetek. Mázolt bevonatok MSZ~04-803-20:1990

# Kőműves szerkezetek lefedése fémlemezzel. Általános előírások MSZ 7943-1:1986

# Kőműves szerkezetek lefedése fémlemezzel. Ablakkönyöklő lefedés MSZ 7943-2:1986

A tervezett építési munkálatok végzése során az alábbi előírások szigorúan

betartandók!

# *Általános műszaki előírások:*

Homok, homokos kavics és kavics MSZ 18293:1979

Habarcsok, Általános rendeltetésű habarcsok minőségi követelményei MSZ 16000-2:1990

Falazó habarcsok MSZ EN 998-2:2003 Habarcsok és ragasztók kerámia burkolólapokhoz

Fogalom meghatározások és követelmények MSZ EN 12004:2001/A1:2004

Habarcsok és ragasztók kerámia burkolólapokhoz

Fogalom meghatározások és követelmények MSZEN 12004:2002

Ablakok és erkélyajtók. Fogalom meghatározások MSZ 9384-1:1988

Fogalom meghatározások, csoportosítás, jellemzők és megjelölések MSZ EN 87:1993

Fogalom meghatározások és követelmények. MSZEN 13888:2003

Hőszigetelő termékek épületekhez. Gyári készítésű expandált

Polisztirol-(EPS) termékek. Alkalmazási előírások. MSZ 7573:2002

Ablakok és erkélyajtók. Műszaki követelmények. MSZ 9384-2:1988

# *Általános építészeti előírások:*

Az épület kivitelezésekor az építőipari kivitelezési tevékenységről, az építési naplóról és a

kivitelezési dokumentáció tartalmáról szóló 191/2009.(IX, 15.) Korm. rendelet előírásai

szerint kell eljárni. Az építés során az egyes adatok változhatnak. A kivitelezés során a vonatkozó szabványok, műszaki előírások, alkalmazástechnikai útmutatók és balesetvédelmi rendszabályok maradéktalanul betartandók. Az építési célra szolgáló anyagokat, szerkezeteket a tervezett építménybe beépíteni csak az arra vonatkozóan meghatározott feltételek szerint szabad. A nedves technológiájú kivitelezési folyamatok (betonozás, falazás, vakolás, stb.) csak +5 C° felett végezhető, ellenkező esetben megfelelő vegyi adalékszerek (fagyálló, kötésgyorsító) alkalmazása szükséges. A csatlakozó terepfelszínt úgy kell kialakítani, hogy a csapadékvizet az épülettől elvezesse és a szomszédos telekre át ne folyhasson. A kivitelezés megkezdése előtt a Vállalkozó köteles a jelen tervdokumentációt részletesen áttanulmányozni, majd ezt követően észrevételeit a tervezővel közölni.

# *Környezetvédelmi fejezet:*

# Építési hulladék kezelés:

Az építési munkák befejezése után építési törmelék a munkaterületen nem maradhat. A keletkezett építési hulladékokról nyilvántartást kell vezetni. Az újrahasznosítható anyagok.(pl. betontörmelék, kitermelt, nem szennyezett föld, nem felületkezelt hulladék faanyag,) kivételével az összes építési bontási hulladékot engedéllyel rendelkező lerakóhelyre kell elszállítani és ott elhelyezni, melyről az igazolást a hulladék nyilvántartó lappal együtt meg kell őrizni. Tűz- és robbanásveszélyes anyagok (üzemanyag stb.) csak a tűzrendészed szabályok betartásával tárolhatók. A munkaterületen be kell tartani a 12/1983. (V.12.) MT rendelet, zaj-és rezgésvédelmi határértékeit. A bontási anyagok elhelyezése, szállítása és ártalmatlanítása során be kell tartani a hulladékgazdálkodásról szóló 2000. évi XLI1Í. Törvényhez kapcsolódó, 22/2001. (X.10.) KöM rendelet (a hulladéklerakás, valamint a hulladéklerakók lezárásának és utógondozásának szabályairól és egyes feltételeiről), valamint a 98/2001. (VI. 15.) Korm. rendelet (A veszélyes hulladékkal kapcsolatos tevékenységek végzésének feltételeiről.) és a 213/2001. (XI. 14.) Korm. rendelet (A települési hulladékkal kapcsolatos tevékenységek végzésének feltételeiről.) rendeletek tárgyi vonatkozású előírásait.

**Az építés során fellépő környezeti hatások:**

**Levegőre**:

Az építési munkák végzése során légszennyezéssel nem kell számolni, feltételezve azt,

hogy az alkalmazott munkagépek üzemanyag fogyasztása kellően beállított. A

szállításoknál a por keletkezése időjárásfüggő, illetve szükség szerint locsolással

megelőzhető.

**Talajra és vízre**:

Az építés során vízminőséget károsító hatás nem várható.

Megjegyzés:

Az építési területen munkagépjavítás, olajcsere nem történhet. Havária jellegű olaj,

hűtőfolyadék vagy egyéb esetleg alkalmazott veszélyes anyag elfolyása esetén a

szennyezett talaj a megfelelően kialakított fogadóhelyre a területről elszállítandó, erről a

kivitelező köteles befogadó nyilatkozatot beszerezni.

**Zajszintek alakulása:**

Zajkibocsátó építőipari gépek:

A többször módosított 12/1983 (V.12.) MT rendelet előírásait figyelembe véve (6.§), a

kivitelezés során a 8/2002 (111.22.) KöM-EüM együttes rendelethez tartozó 2. sz.

mellékletben meghatározott határértékek nem léphetők túl és az építés során a

hivatkozott rendelet 1. sz. mellékletében meghatározott határértékek is betartandók.

# *Biztonság és egészségvédelmi fejezet:*

Külön leírásban.

**Előírások:**

Az egészséget nem veszélyeztető és biztonságos munkavégzésre vonatkozó szabályokat az

1993. évi XCIII. Törvény a munkavédelemről, valamint a munkáltató által meghatározott

munkavédelmi, tűzrendészeti előírások szerint kell a kivitelezési munkát irányító műszaki

vezetők intézkedései alapján érvényre juttatni.

A létesítés során a munkavédelmi követelmények érvényesítése a létesítésben

közreműködők feladata, amelynek teljesítésében együtt kell működniük. A létesítésben

közreműködő (tervező, kivitelező) köteles írásban nyilatkozni, hogy a fentieket

megtartotta. A tervekbe foglalt technológiák általános és sajátos biztonságtechnikai

szabályait a 32/1994. (XI. 10.) ÍKM rendelet az Építőipari Kivitelezési Biztonsági

Szabályzat kiadásáról (ÉKBSZ) tartalmazzák. Fenti rendeletek 1 sz. mellékleteiben kiadott

szabályzatokban meghatározott biztonságtechnikai követelmények általános előírásait,

valamint a különböző fajtájú munkavégzések egyedi előírásait teljes körűen minden

esetben érvényesíteni kell és konkrétan írásban is rögzíteni kell az egyes munkatípusok

sajátos balesetmegelőző szempontjait.

**Munkavédelem**:

A tervezett építési munkák végzése során az alábbi utasítások szigorúan betartandók:

Építőipari munkák általános biztonságtechnikai követelményei MSZ-04-900

Épületszerelési munkák biztonságtechnikai követelményei MSZ-04-902

Kőművesmunkák biztonságtechnikai követelményei MSZ-04-903

Beton és vasbeton munkák biztonságtechnikai követelményei MSZ-04-904

Építőipari bontási munkák biztonságtechnikai követelményei MSZ-04 905.

# *Közegészségügyi fejezet:*

Az épületben egy db melegítő konyha helyiség található, ahol a kész meleg ételt (melyet a község iskolájának a főzőkonyhájában készítenek el) osztják szét és viszik a csoportszobákba. Minden vizes helyiségben padlóösszefolyót kell biztosítani. A vizes helyiségekben 2,10 m csempe burkolattal kell ellátni. Minden vizes helyiségben csúszásmentes padlóburkolatot terveztünk. A tervezés folyamán törekedtünk arra, hogy a használt területeket teljesen akadály mentesítsük, ennek figyelembevételével a mozgáskorlátozottak és fogyatékkal élők már a parkolótól akadálymentesített úton megközelíthetik az épületet. A tiszta és a szennyes ágyneműt külön szekrényben tároljuk. A belsőtéri megvilágosítási érték a 3/2002. (II.8) CsCsM-EüM együttes rendelet (a munkahelyek munkavédelmi követelményinek minimális szintjéről) 3.sz. melléklete szerint az egyes helyiségek belsőtéri névleges mesterséges megvilágítás értéke az alábbi: Kiszolgáló helyiségek: 100 lux. A beépítésre kerülő ivóvíz hálózatot hatásos módon fertőtleníteni kell, és akkreditált laboron keresztül biztosítani a kedvező bakteriológiai vízvizsgálati eredményt. OTÉK 99. § 6. bekezdés szerint takarításhoz vízkivétel céljából 1db falikutat kell biztosítani, mely egyben kiöntési szerelvényként is szolgál.

# *Akadálymentesítési fejezet:*

**Akadálymentes alaprajzi kialakítás részletesen**

* **Akadálymentes parkoló.**

Akadálymentes parkolót a helyszínrajzon tüntetjük fel. Az akadálymentes parkolónál alkalmazott alaprajzi méret 3,50x5,50 m, ebből 1,5 m a mozgáskorlátozottat segítő kiszállási zóna, ami jól láthatóan, ferde csíkozással felfestésre kerül.

A parkolót az akadálymentesség nemzetközi jelével – burkolatra festett kerekesszékes piktogrammal - és szabványos táblás jelöléssel látjuk el. A táblát a parkoló mellett, jól látható helyen, fej feletti magasságban helyezzük el. A parkoló szilárd burkolattal készül a bejárathoz vezető akadálymentes útvonallal. A parkolóban 1db akadálymentes parkolót terveztünk. A parkolót az udvar területén belül helyezzük el. Az akadálymentes parkolókat az óvoda főbejáratához közel helyeztük el.

* **Útvonal jelölése.**

A parkolótól indulva az akadálymentes bejárathoz vezető útvonalat láthatóan szemmagasságban, azaz a járófelülettől mérten 1,50 m magasságban elhelyezett táblákkal jelezzük, melyek a közlekedést nem akadályozzák. A táblán a bejárat felé mutató nyíl és kerekesszékes szimbólum jelenik meg, a parkolóból is jól látható táblamérettel.

* **Bejárathoz vezető járda.**

A parkolótól az épület bejáratához akadálymentesen kialakított útvonal vezet. A járda kialakításával egyidejűleg vezető és figyelmeztető sávok is elhelyezésre kerülnek. A járda szélességi mérete min 1,2 m. Vörös színű szegélykő készül, amely lábbal is tapintható, kontrasztos színű vezetősávval. A szegély a bejárattól a lépcsőig illetve a rámpáig folytonos vonalvezetéssel, 7,5 cm magassággal tervezett a vakok és gyengén látók közlekedésének és tájékozódásának segítésére. A járdán utcabútorok (ülőpadok asztalok) nincsenek. A gyalogosút mentén a növényzet folyamatos karbantartásával biztosítva van az útvonal szabad szélessége és magassága.

A járda burkolatában középen 65 cm szélességben az alapszíntől eltérő, kontrasztos színű és 5 mm alatti érdességű vezetősáv kialakítása tervezett.

A gyalogos út egyenletes, síkfelületű, érdessége nem haladja meg a 0,5 cm-t. A burkolat eleminek elhelyezési hézaga az 1 cm-t nem haladja meg.

* **Rámpa.**

A terven feltüntetett rámpa mellett mindkét oldalon kerékvető szegély fut, melynek magassága 7,5 cm.

A rámpa mindkét oldalán kétsoros kapaszkodóval van ellátva, a járóvonallal párhuzamosan, attól 70 és 95 cm magasságban, mely az induló és érkező végeknél 30 cm-t túlnyúlik. A kapaszkodók 50 mm-es átmérővel, kör keresztmetszettel, kontrasztos színnel készülnek, fal síkjától 45 mm távolságra szerelve.

Az induló és érkező éleknél 65 cm széles sávban a rámpa felülete figyelmeztető jelzéssel, a rámpa hosszában vezetősávval ellátott, ami a felület érdesítésével és kontrasztos színhasználattal történik. A rámpa oldalirányú vízelvezetése megoldott, középről a szélek felé 1,0 % keresztirányú lejtéssel.

A rámpa induló és érkező szintjén a kerekesszékkel történő manőverezéshez szükséges 1,50 x 1,50 m szabad terület biztosított a pihenőknél 1%-os visszagurulást gátló ellenlejtéssel. A rámpa előtt elhelyezett lábtörlőrácsok, vízelvezető rácsok, stb. lyukmérete a 2x2 cm-t nem haladja meg. Mivel a rámpa szabadtéren kerül kialakításra, előtető az időjárási körülményektől védi.

* **Főbejárat.**

Az akadálymentesen kialakított bejáratot az akadálymentesség nemzetközi jelével látjuk el, ez a bejárat mellett táblán elhelyezett, vagy az ajtóra ragasztott kerekesszékes szimbólum.

A bejárati portál üvegezett kialakítású, ezért az üvegfelületet a gyengén látók tájékozódásának segítése érdekében vizuális jelzéssel látjuk el. Ez az üvegen fixen, szemmagasságban (1-1,50 m) elhelyezett, 10 cm átmérőjű, piros színű, tömör pontok - nyitásirány felé mutató - nyilak vízszintes sora. A nyílászáró keretei a háttértől jól elkülönülő, kontrasztos színezéssel készülnek.

A tervezett kialakítással az akadálymentes használathoz szükséges 90 cm széles szabad nyílásméret – OTÉK 62.§. (5) bekezdés – biztosított, az alsó 30 cm-es sávot rugzóna védelemmel ellátott. Küszöb nincs kialakítva az épületben. Kilincs és egyéb kezelőszervek (pl. ajtónyitó gomb, kilincs, stb.) a padlóvonaltól mérten 85-110 cm között vannak. Kétszárnyú ajtókon az állandóan használt ajtószárny könnyen értelmezhetően és érzékelhetően lesz jelölve. Az épület főbejáratát és a rámpát előtetővel védjük.

* **Beltéri ajtók.**

A beltéri ajtók szabad belmérete 105/190. Az ajtók színezése az ajtótokok kontrasztos színezésével történik, így a tok az ajtólaptól és a falazattól is eltérő sötétebb színű. Az ajtólap alsó része rugzóna (acéllemez) védelmet kap. Az ajtók kezelőszervei (kilincs, behúzó kar, stb.) a padlóvonaltól mérten 100 cm-re kerülnek elhelyezésre, kontrasztos az ajtólaptól eltérő színnel.

* **Táblák, piktogramok, jelzések.**

Az akadálymentes parkolót, a bejáratot, a vizesblokkokat és az akadálymentesen használható helyiségeket kerekesszékes piktogrammal látjuk el. A táblák épületen belül jól láthatóan szemmagasságban kerülnek elhelyezésre. A helyiségek funkciójelzését tartalmazó táblákat közvetlenül az ajtó mellett, a falon helyezzük el, amin a kontrasztos (pl. kék háttéren sárga v. fehér betű) szöveg alatt Braille-felirat is készül. A feliratozásnál alkalmazott betűméreteket az észlelési távolság függvényében választjuk meg. Az egyéb információs táblák nagyított betűs és pontírásos feliratozással készülnek.

A helyiségekben a kapcsolók, kezelőpanelek (ajtónyitó nyomógomb, kapcsolók, vészjelzők stb.) járóvonaltól mért akadálymentes elérési magasságban, 85-110 cm közé kerülnek. A táblák elhelyezésénél, kialakításánál a megfelelő világításról gondoskodtunk.

* **Padló- és falburkolat, vezetősávok.**

A tervezett padlóburkolat matt felületű, csúszás- és káprázás mentes. A burkolat információt hordozó részei az alapfelülethez képest sötétebb színnel, folytonos vonalvezetéssel, lábbal is tapintható érdesített felülettel készülnek, ami max. 5 mm, ami eltérő színű és érdességű burkolati elemek használatával készül. Az épületen belül az akadálymentes bejáratoktól indítva az akadálymentesen elérhető helyiségekig a vezetősáv középen 65 cm szélességben vezet. A helyiségek jól látható szegélyezésére a burkolat lábazati eleme és a fal mellett kontrasztos színű vezetősáv szolgál, mely a falon folytonosan, az ajtóknál megszakítva, a burkolattól eltérő kontrasztos színnel tervezett. Az ajtóknál a szegélyezés folytatódik az ajtótokok vagy az ajtótokok körül ~10 cm széles sávban a falazat kontrasztos, sötétebb színezésével. A lépcső induló és érkező élei előtt a burkolatot szintén érdesített felülettel látjuk el. A vezetősávok pontos helyéről a kivitelezés megkezdését megelőzően burkolati terv készül!

Falsarkok védelmére élvédő elhelyezése javasolt.

A követendő útvonalat párhuzamosan futó, a burkolatból kiemelkedő sávok, a figyelmeztetés pontszerű kiemelkedések jelölik. A figyelmeztető felület csonka félgömbökből áll melynek magassága 5+ 0,5 mm, felső átmérője 12-25mm, az egyes pontok közti távolság 50-65 mm.

A vezetősáv a haladás iránnyal megegyezhetően lerakott hosszúkás, a burkolatból kiemelkedő legömbölyített szélű pálcákból áll, melyek magassága 5+0,5 mm, felsősíkján a szélesség 30mm. A pálcák tengelymagassága 75mm.

Az elhelyezés módjai:

* A pálcák a közlekedés irányával párhuzamosan fussanak.
* A veszély, irányváltás előtt, figyelmeztető, pontszerű jelzésre kell váltani.
* A veszélyt jelentő területet teljes szélessége előtt jelezni kell.
* A vezető sáv jelzendő terület előtt 40cm-re álljon meg.
* A vezetősáv szélessége 40cm ideális esetben 60cm.
* A tapintható burkolati jelek és a környezetek környező burkolatok javasolt fénysűrűségbeli eltérése legalább 30% legyen.

**Belső helyiségek kialakítása:**

Járófelületek:

A forgalmas használatú terekbe /Közlekedő/ nyíló ajtókat süllyesztett küszöbbel kell kialakítani.

A helyiségek padlószerkezetei csúszás és csillogástól mentes kialakításúak, kellő szilárdságúak.

Falburkolatok:

Az épület falszerkezeteinek burkolata, színezése /pl.: világossárga/ biztosítja a jó komfortérzetet. Az óvodában található összes pozitív sarkok védelmét legömbölyített védelemmel /ütésálló védőlemez/ terveztem kialakítani.

Biztonsági megoldások:

A fényforrásokat szemmagasságban, ill. a fölé kell elhelyezni, minden helyiségben. A helyiségek használati biztonsága /elcsúszás, elesés, megbotlás, fejsérülés/ a tervezett megoldásokkal /többlet megvilágítások, csúszásmentes járófelületek alkalmazása, kapaszkodók, korlátok felszerelése, egyértelmű jelzések elhelyezése által/ biztosítottak.

A veszélyt a nemzetközileg elfogadott piros vagy borostyán sárga villogó jelezze. Fontos a mellékhelyiségek ellátása is fényjelző berendezéssel.

Ügyfélforgalmi tájékoztatás és illeszkedő megoldások:

A közlekedő kellő nagyságú tér áll rendelkezésre az információs tábla elhelyezéséhez, a mozgáskorlátozottak akár kerekesszékkel való tartózkodására – pihenésére úgy, hogy a közlekedő forgalmat nem zavarja. A tervezett információs tábla szemmagasságban legyen elhelyezve, a plusz megvilágítását is ki kell alakítani úgy, hogy a feliratok jól láthatóak, érzékelhetőek legyenek. A táblához való közeli hozzáférést is biztosítani kell a vakok, csökkentlátók tájékozódása céljából.

Az aktuális és állandó információ síkírásos, a lényegesebb információ Braille jelekkel, ikonokkal is jelenjen meg. Az épületben lévő jelzések 1,50m magasságban lesznek kialakítva, 25 cm magassági mérettel. Az épületben az összes feliratot 1,50m magas, kontrasztosan és domborítottan fogjuk kialakítani a vakok, gyengén látók részére 25cm magassági mérettel. A közlekedő/gyermeköltöző helyiségben ki kell építeni az információs hurokrendszert, a hallássérültek megfelelő kommunikációjához.

A kivitelezés során az érvényben lévő munka-, tűz-, illetve balesetvédelmi előírásokat be kell tartani!

**A kivitelezési tervdokumentáció a kiadott hatósági bizonyítvánnyal együtt kezelendő!!!!!!!**

Vásárosnamény, 2017. június